Premierul Mihai Tudose a anuntat luni ca renunta definitiv la aplicarea unei masuri din programul de guvernare si anume - la impozitul pe cifra de afaceri.

In schimb, guvernantii PSD-ALDE nu renunta la ideea de a supraimpozita salariile mai mari din Romania prin asa-numita "taxa de solidaritate". Deocamdata nu au stabilit ce lefuri vizeaza. Pana atunci, liderii coalitiei recunosc ca nu reusesc sa adune la buget banii promisi si de aceea cauta surse alternative.

Mihai Tudose: "La taxa de solidaritate inca se fac simulari. Va fi cumva, dar nu am stabilit inca de la ce prag in sus. Nu este pe persoane juridice, va fi pentru persoane fizice, care castiga foarte bine, care beneficiaza de o multime de lucruri din partea statului".

Guvernul nu renunta, asadar, la ideea de a impune o taxa de solidaritate in randul celor care au salarii mai mari. Chiar daca nu au rostit cifre, PSD si ALDE ar vrea sa ii suprataxeze pe cei cu care incaseaza BRUT peste 14.500 de lei pe luna. Deocamdata nu stiu cu ce procent.

Datele din Registrul de Evidenta a Salariatilor arata ca acum sunt aproximativ 26.0000 de romani care incaseaza lunar peste 10 salarii minime pe economie, adica 14.500 de lei pe luna brut sau 10.500 de lei ''in mana''.

Reporter: De la ce prag sa se introduca taxa de solidaritatea.

Liviu Dragnea: De la pragul semnificativ

Potrivit celor mai recente date de la Institutul de Statistica, din octombrie 2015, cele mai mari salarii brute, sunt cele ale controlorilor de trafic aerian. In cazul lor, venitul este, in medie, 29.000 de lei pe luna, adica 6.400 de euro. Urmeaza inaltii demnitari, care castiga, in medie, peste 10.000 de lei, sportivii, pilotii si specialistii in IT.

Incercarea guvernantilor de a face rost de mai multi bani vine pe fondul proastei colectari a taxelor si impozitelor de care, deocamdata, nimeni nu se face vinovat. Liderul PSD Liviu Dragnea promite ca lucrurile se vor schimba.

Liviu Dragnea: "Cresterea gradului de colectare si lupta cu evaziunea fiscala ar trebui sa fie principalele tinte ale ANAF-ului si ale agentiei de antifrauda"

Guvernul vrea ca, din 2018, contributiile sociale - pentru pensie si pentru sanatate - sa fie platite doar de angajati, adica sa preia partea care este achitata acum de angajatori. Astfel, totalul contributiilor va fi de 35%, in scadere de la 39,25%, in prezent, pentru ca Executivul vrea sa elimine 4 contributii si sa ramana doar doua - pentru pensie, respectiv pentru sanatate. Practic, salariul brut va deveni egal cu cheltuiala totala a angajatorului pentru acel salariat.

Intre timp, liderii coalitiei guvernamentale au renuntat la o alta masura anuntata cu cateva saptamani in urma: impozitul pe cifra de afaceri.

Mihai Tudose: "Nu vom aplica impozitul pe cifra de afaceri. Am vazut simularile si am luat decizia ca nu se poate implementa. Azi am prezentat si coalitiei argumentele acestei decizii si considerati incheiat acest subiect".

Premierul i-a avertizat, insa, pe agentii economici care, an de an, raporteaza profit ZERO ca urmeaza controale si chiar modificari legislative pentru ca acestia sa nu-si mai ascunda profitul.